Španija je med Francovo vladavino poskušala ohraniti nadzor nad zadnjimi ostanki kolonialnega imperija. Med Alžirsko vojno (1954-62) je Madrid postal baza desničarske skupine francoske vojske - "Organisation armée secrète", ki si je prizadevala ohraniti francosko Alžirijo. Kljub temu je bil Franco prisiljen malce popustiti in ko je francoski Maroko, leta 1956, postal neodvisen, predati španski Maroko Mohamedu V. Franco je pod pritiskom Združenih narodov, leta 1968, Ekvatorialni Gvineji dodelil neodvisnost, leto kasneje pa je odstopil carinsko območje Ifnija, Maroku. Pod Francovim okriljem je Španija nadaljevala bitko za britansko čezmorsko ozemlje Gibraltar in leta 1969 zaprla svojo mejo z njim. Meja ni bila ponovno odprta do leta 1985.